Palipista 100

Regéc 60 Hotyka 20

|  |  |  |
| --- | --- | --- |
| ***Kovács-villa***  RAJT | *Rákóczi-fa*  1 | *Hercegkút*  2/CÉL |
| *Pusztavár*  3 | *Regéc*  4 | *Fehér-kút*  5 |
| *Telkibánya*  6/CÉL | *Nagy Péter mennykő*  7 | *Istvánkút*  8 |
| *Kerek-kő*  9 | *Nagyhuta*  10 | *Vágáshuta*  11 |
| *Smaragdvölgy*  12 | ***Kovács-villa***  CÉL | *Név*  *Rajtszám* |

A rendezők telefonszáma: Wehner Géza 30 921 8352, Márton 30 966 3146

A Kovács-villából lefelé indulunk a **K+**-en majdnem a Májuskút utca alsó kanyarjáig, ahol jobbra szalagozott ösvény indul fölfelé, felérve a *Baglyoska* lábához játszóteret látunk, jobbra az erdőben folytatjuk, keresztezzük az aszfaltutat, majd meredek sziklákhoz érve egyenesen a sziklák közt kapaszkodunk az ösvényen. A *Várhegy* tetején kettős kereszt, esetleges pont, a zászlótartó rúdnál balra fordulunk úgy, hogy a felújítás alatt lévő első épülő rom jobb kézre essen, elmegyünk a szerszámos kunyhó előtt a teherfelvonó fölső állomásáig, ahol a fenyőfák mellett lépcsőn indulunk el, kis szalagozott ösvényen ereszkedünk a tábor kerítéséig, ahol jobbra kanyarodunk a kerítés mentén, míg kiérünk egy széles útra, szemben **K+** jelzésen bemegyünk az erdőbe. Folyamatosan fölfelé nem térünk le a jobbra induló KΔ, valamint P+ösvényeken, hanem továbbra is a **K+**-et követve felérünk a *Nagy-nyugodó nyereg*be, ahol jobbról bejön a K jelzés, mi viszont egyenesen lefelé haladunk ezen a **K** jelzésen. 300 m múlva balra fordul az út, majd másfél km erdei úton lefelé aszfaltútra érünk, a Bányi-nyeregbe. Balra fordulunk a **K** jelzésen és az országúton 50m-t megtéve a **K** jelzésen jobbra betérünk az erdőbe. Ezen egy széles szekérút keresztezése után pillantjuk meg balra a sok százéves **Rákóczi-fá**t, az **1. ellenőrző pont**ot.

Innen továbbra is a **K** jelzésen jutunk el *Makkoshotyká*ra, ahol a fölső Meczner kúria kapuján át érünk frissítő pontunkhoz. A parkból kiérve balra fordulunk a falu főútján. A falu végén balra a kettős kereszt Trianon emlékmű után jobbra a házak között letérünk a **P tanösvény**re. A nagy mezőn jobbra kelünk át a Hotyka-patakon, forrás mellett megyünk el, beérve *Hercegkút*ra az első házaknál a focipálya után jobbra elindulunk fölfelé (K□), majd kisvártatva balra földúton, majd az elágazásnál lévő fenyőnél újból balra a Kőporosi pincesoron át továbbra is a **P tanösvény**en tartva az irányt, a templom után balra találjuk azutolsó ház mögött a kertben a **2. ellenőrző pont**ot**,** ami egyben a 20-as táv célja.

A templom után az utca végén kis patakon át élesen jobbra föfelé követjük a **P tanösvény**t, Y elágazásnál balra, majd jobbra egyre följebb a szőlők mentén. Beérünk az erdőbe, balról bejön az útra a **P** jelzés, ez a Rákóczi P, amin majd a várak megszakításával Telkibányáig megyünk. Komlóskára beérve az aszfaltúton balra fordulunk, majd nyomóskútnál újból balra a **PL** jelzésen hagyjuk el fölfelé a falut.

Széles erdei úton jobbra tartunk, majd nemsokára a **PL** balra kis ösvényen felvezet a hegy gerincére. Itt kis tisztásra érünk, *Pusztavár* megmászása után ide térünk vissza. A **PL** jobbra fölvezet a várba, a **3. ellenőrző pont**ra.


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Szakasz | Jelzés | Táv | Össz- táv | Szint | Össz- szint | Nyit | Zár | Ellátás |
| **RAJT: Kovács-villa** |  | 0 | 0 | 0 | 0 | S 7:00 | S 10:00 | frissítés |
| Várhegy | K+ szalag | 1,5 | 1,5 | 210 | 210 | S 7:00 | S 10:30 |  |
| Nagy-nyugodó nyereg | K | 1,4 | 2,9 | 90 | 300 |  |  |  |
| **1. Rákóczi-fa** | K | 5,5 | 8,4 | 220 | 520 | S 7:40 | S 12:30 |  |
| Makkoshotyka | K | 6,7 | 15,1 | 150 | 670 | S 8:10 | S 14:20 | frissítés |
| **2. Hercegkút templom** | PT | 2,6 | 17,7 | 20 | 690 | S 8:30 | S 15:00 | frissítés |
| Komlóska | PT P | 5,9 | 23,6 | 300 | 990 |  |  |  |
| **3. Pusztavár** | PL | 2,4 | 26 | 260 | 1250 | S 9:40 | S 17:00 |  |
| Erdőhorváti Stájsz söröző | PL P | 4,1 | 30,1 | 20 | 1270 | S 10:00 | S 18:00 | frissítés |
| **4. Regéci vár** | P PL | 11,6 | 41,7 | 650 | 1920 | S 11:00 | S 21:00 | frissítés |
| Regéc | PL P | 2,5 | 44,2 | 30 | 1950 |  |  |  |
| **5. Fehér-kút** | P | 5,8 | 50 | 310 | 2260 | S 12:00 | S 23:00 | frissítés |
| Sólyomkő | P P∆ | 1 | 51 | 100 | 2360 |  |  |  |
| Amadé-vár | P∆ P | 2,9 | 53,9 | 80 | 2440 |  |  |  |
| Pálos kolostor | P | 3,3 | 57,2 | 20 | 2460 |  |  | frissítés |
| **6.Telkibánya Palipista ház** | P szalag | 3,8 | 61 | 160 | 2620 | S 13:00 | V 2:00 | frissítés |
| Rostallói elágazás | S | 7,5 | 68,5 | 210 | 2830 |  |  |  |
| Pengő-kő | K+ K K∆ | 4,7 | 73,2 | 270 | 3100 |  |  |  |
| **7. Nagy Péter mennykő** | K∆ K K∆ | 1,7 | 74,9 | 50 | 3150 | S 14:30 | V 7:30 |  |
| **8. Istvánkúti erdészház** | K∆ K | 2,6 | 77,5 | 0 | 3150 | S 14:50 | V 8:00 | frissítés |
| **9. Kerek-kő** | K K∆ | 3,6 | 81,1 | 120 | 3270 | S 15:20 | V 9:00 |  |
| Gerendás-rét | K∆ K | 3,4 | 84,5 | 40 | 3310 |  |  |  |
| Eszkála-rét | K | 1 | 85,5 | 70 | 3380 |  |  |  |
| **10. Nagyhuta** | K K∆ | 4,6 | 90,1 | 80 | 3460 | S 16:00 | V 10:00 | frissítés |
| **11. Vágáshuta** | K | 5,2 | 95,3 | 130 | 3590 | S 16:30 | V 11:00 | frissítés |
| Cseréptó | K | 2,3 | 97,6 | 190 | 3780 |  |  |  |
| **12. Smaragdvölgy** | K K∆ | 4,5 | 102,1 | 50 | 3830 | S 17:10 | V 12:10 | frissítés |
| Vörös-nyereg | K□ P K□ | 3,7 | 105,8 | 250 | 4080 |  |  |  |
| **CÉL Kovács-villa** | P P+ K∆ szalag | 1,6 | 107,4 | 20 | 4100 | S 17:30 | V 13:00 |  |

A tisztásra visszatérve jobbra a **szalag**ok segítségével meredeken lemegyünk a nemrég (érthetetlenül) megszüntetett PL útján egészen egy széles erdei útig, ezen jobbra fordulva leérünk az országútra, amin balra a **P** jelzésen *Erdőhorváti*ba jutunk. Itt a kápolna előtt jobbra a főútra fordulunk, a híd előtt jobbra betérünk a Stájsz sörözőbe, ahol frissítőpont lesz. Innen a **P** jelzésen kutyagolunk a *Regéci vár*ig, ahol a hegy tövében balra meredeken a **PL**-en jutunk a vár bejáratához, ahol a **4. ellenőrző pont** lesz.

Visszatérünk a **PL**-en a **P** jelzésünkig, azon balra fordulunk és követjük *Regéc* faluig. Jobbra végigmegyünk a főúton, amikor az országút jobbra fordul, továbbmegyünk egyenesen, majd a **P**-on balra hagyjuk el a falut. A *Fehér-kúti erdészház*nál forrás, ez az **5. ellenőrző pont**.

Apont után a **P** jobbra fölfelé indul, nemsokára a **P∆**-ön balra kinézünk a *Sólyomkő*re. A **P∆** tovább visszavezet a **P** jelzésre. Az *Amadé-vár*hoz érve érdemes kimenni a vár sziklájára. Meredeken leérünk a völgybe, aztán átkelünk a Kis-patakon továbbra is a **P** jelzésen a *Pálos kolostorrom*hoz. Megkerülve a templomot, majd a Gönci patakon átkelve a Potács-ház mellett jobbra *Telkibányá*ra vesszük az irányt. A főtérre érve a községháza után kis fahídon átkelünk a patakon és piros bicikliúton a patak fölött fölérünk a templomhoz vezető aszfaltútra. Balra fordulunk, majd jobbról elérve a kopjafás temetőkertet balra betérünk a Hegyi útra, ahol néhány méter múlva a sarki *Palipista ház*ba, a **6. ellenőrző pont**ra**.** Itt meg lehet pihenni, enni, ledőlni, itt van a 60-as táv célpontja.

Visszaindulunk az aszfaltúton, de lefelé nem térünk le róla, lemegyünk a főútra, ott jobbra fordulunk, majd balra a **S** jelzésen elhagyjuk a falut. A Rostallói elágazásnál jobbra áttérünk a **K+** jelzésre. A Szarvaskői úton haladunk, a **K**-et elérve balra a Pengőkői útra térünk. Nemsokára jobbra a **K∆**-önkiugrunk a néhány méterre lévő *Pengő-kő*re. Visszatérve tovább haladunk a **K** jelzésen, majd balra elérjük az újabb **K∆** kitérőt, pazar kilátással vár a *Nagy Péter mennykő*, a **7. ellenőrző pont**.

Visszatérve balra a **K** jelzésen erdei úton haladunk, ami később jobbra betér az erdőbe, majd a vendégház után leér a tó melletti *István-kúti erdészház*hoz, a **8. ellenőrző pont**hoz.

A **K**–en folytatjuk utunkat, a Mlaka-réten át a Hangyás-bércig, ahol balra újból kitérünk **K∆** jelzésenezúttal a*Kerek-kő*felé,amit gyalogösvényen a második csúcson érünk el, ez a **9. ellenőrző pont**.

Továbbmegyünk a **K∆** jelzésen, így később érünk újból vissza **K** jelzésre, ahol balra a *Gerendás-rét*en át felérünk az *Eszkála-rét*re. Innen balra lefelé a **K□** jelzésű úton *Nagyhutá*ra jutunk a **10. ellenőrző pont**ra.

Innen a **K**-en jobbra fordulunk, majd élesen balra kiemelkedünk a faluból. A Margit-kútnál érünk ki a vágáshutai országútra, ahol jobbra unalmas országúti vergődés vár ránk, egészen Vágáshuta falu végéig, ahol a buszforduló előtt jobbra beljebb egy filagóriában lesz a **11. ellenőrző pont**.

A falu végén balra a **K** jelzésen caplatunk fölfelé, Cseréptónál keresztezzük a P jelzést, innen a már megjárt **K** szakaszon megyünk a nagy farakásig, ahol most élesen balra fordulunk a **K□** jelzésre.Ezen ereszkedünk le a *Smaragdvölgy*be, az utolsó, **12. ellenőrző pont**ra. Élvezzük a Magas-hegy és a tavak látványát.

A **K□**-en hamar beérünk Rudabányácska faluba, betorkollunk és rátérünk a **P** jelzésű útra, kisvártatva elérjük az országutat, ott balra tartunk néhány métert a **P** jelzésen, ami jobbra letérve a görög katolikus templomhoz vezet. A templom mellett fölmegyünk, jobbra lesz a temető, azt elhagyva zsombékos mezőre érünk, amin egyenesen balra rézsút átvágva a patakmenti úton vágunk az erdőbe. A **P** jelzést követjük végig fölfelé, egy magaslesnél mellette visz tovább az út. Végül egy nagyobb földutat keresztezve néhány méterrel följebb elérjük a **K□** jelzést, jobbra fordulunk és továbbra is a P jelzésen a Vörös-nyerget elérve újra balra tartunk, széles úton megyünk lefelé, jobbra mellettünk a *Banda-lak*, gyümölcsös, a kert végénél balra a fán nyíl mutatja, hogy jobbra kell térnünk szurdokúton lefelé. Végül jobbról találkozunk a **P+** jelzéssel, majd 200 m múlva kiérünk a műútra. Ezen megyünk tovább, de néhány méter után jobbra a P+ jelzésen fölmegyünk a Szár-hegyről lejövő **KΔ** jelzésig, továbbmegyünk fölfelé a nyeregben és 100 m múlva, ahol a **KΔ** élesen jobbra fordul, mi **egyenesen** egy öreg tölgy mellett folytatjuk most már **szalag**ozott utunkat. Lefelé tartunk, szemben zöld tulipános kapunál, ahol az út élesen balra lefelé indul, jobbra fölmegyünk néhány métert, majd bozótos ösvényen és lépcsőn érünk le a célba, a **Kovács-villába**. Ez egy igencsak nehéz 100-as, mindenki büszke lehet magára.

